stanford-oval/wikipedia huggingface dataset:
Luettelo Englannin historiallisista kreivikunnista
S

Shropshire
Somerset
Staffordshire
Suffolk
Surrey
Sussex
W

Warwickshire
Westmorland
Wiltshire
Worcestershire
Y

Yorkshire
Lucius Aelius

Lucius Aelius Verus Caesar (k. 1. tammikuuta 138) oli roomalainen senaattori, jonka keisari Hadrianus adoptoi ja josta hän aikoi tehdä seuraajansa. Aeliuksen alkuperäinen nimi ennen adoptointia oli Lucius Ceionius Commodus.
Hadrianus adoptoi Aeliuksen vuonna 136 ja nimitti hänet seuraajakseen. Aeliuksella ei tuolloin ollut sotilaallista kokemusta, mutta hän oli toiminut senaattorina. Aelius oli heikkokuntoinen ja ehti kuolla ennen Hadrianusta. Ennen kuolemaansa Hadrianus adoptoi Antoninus Piuksen sillä ehdolla, että tämä puolestaan adoptoisi ja tekisi seuraajikseen Marcus Aureliuksen ja Aeliuksen pojan Lucius Veruksen.
Lucio Soravito de Franceschi

Lucio Soravito de Franceschi (8. joulukuuta 1939 Ovaro – 6. heinäkuuta 2019) oli italialainen roomalaiskatolinen piispa. Hänet vihittiin papiksi Udinen arkkihiippakuntaan 29. kesäkuuta 1963 ja nimitettiin Adria-Rovigon hiippakunnan johtoon 29. toukokuuta 2004. Piispaksi vihkiminen seurasi 11. heinäkuuta. Pääkonsekraattorina toimi Pietro Brollo, jota avustivat Alfredo Battisti ja Paolo Romeo. Soravito de Franceschi asetettiin virkaansa 18. heinäkuuta.
Lucid Dreams

| ”Lucid Dreams” Franz Ferdinand |
| --- | --- | --- |

Singlen tiedot
 Albumilta: Tonight: Franz Ferdinand
 Julkaistu: 19. elokuuta 2008
 Tuottaja(t): Dan Carey
 Tyylilaji: indie rock, dance-punk, acid house (albumilla)
 Kesto: 03.41
 Levy-yhtiö: Domino
Franz Ferdinandin muut singlet
| ”Swallow Smile” 2006 | ”Lucid Dreams” 2008 | ”Ulysses” 2009 |
Lucid Dreams on skotlantilaisen indie rock-yhtye Franz Ferdinandin kappale, joka julkaistiin alun perin digitaalisena latauksena 19. elokuuta 2008. Pidempi ja uudelleen työstetty, lähes kahdeksan minuuttia pitkä versio kappaleesta esiintyi myös vuoden 2009 albumilla Tonight: Franz Ferdinand. ”Lucid Dreams” nousi Kanadan singlelistan sijalle 35. Kappale myös sisältyi videopelin Madden NFL 09 soundtrackiin.
Kappaleet > Digitaalinen lataus

Lucid Dreams – 3.41
Longyan

| Longyan 龙岩市, Lóngyán Shì |
| --- | --- |
 Longyanin sijainti Kiinan Fujianin maakunnassa
 Longyan
 Koordinaatit: 25.0766°N, 117.0124°E 
Valtio:  Kiina
Maakunta:  Fujian
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  19 028 km²
Väkiluku (2010):  2 559 545
Aikavyöhyke:  UTC+8
Suuntanumero(t):  +86 (0)597
 
 www.longyan.gov.cn 
Infobox OKVirheellinen NIMI-arvo: 
Longyan (kiin. 龙岩市, pinyin: Lóngyán Shì) on prefektuuritason kaupunki Kiinan Fujianin maakunnan lounaisosassa. Kaupungin keskusta sijaitsee linnuntietä noin 255 kilometriä maakuntakeskus Fuzhousta lounaaseen. Longyanin väkiluku on 2,559 miljoonaa (2010) ja pinta-ala 19 028 neliökilometriä.
Longyan rajoittuu lounaassa Meizhoun, lännessä Ganzhoun, pohjoisessa Sanmingin, idässä Quanzhoun, sekä kaakossa Zhangzhoun prefektuuritason kaupunkeihin.
Ilmasto

Longyanissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 21 °C ja keskimääräinen sademäärä 1 680 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 12 °C. Sateisin kuukausi on kesäkuu, jolloin sataa keskimäärin noin 300 millimetriä. Joulukuu puolestaan on kuivin kuukausi. Silloin keskimääräinen sadanta on 34 millimetriä.
Hallinnollinen jako

Piirikuntatasolla kaupunki jakautui (2010) seuraavasti:
| --- | --- |
 Kaupunkipiirit (2) Xinluo (新罗区), 662 429 as.  Yongding (永定区), 362 658 as. Piirikuntatason kaupunki (1) Zhangping (漳平市), 240 194 as. :  Piirikunnat (4) Changting (长汀县), 393 390 as.  Liancheng (连城县), 248 645 as.  Shanghang (上杭县), 374 047 as.  Wuping (武平县), 278 182 as. 
Yongding muuttui piirikunnasta kaupunkipiiriksi helmikuussa 2015.
Longyanin rautatieasema.
Kungfutsen temppeli Changtingin piirikunnassa.
Chuxin tulou-ryhmä, Unescon maailmanperintöluettelossa oleva kohde.
Aiheesta muualla

Kuvia tai muita tiedostoja aiheesta Longyan Wikimedia Commonsissa
Longyan City Information (erityisesti talouspainotus) (englanniksi) (chinaknowledge.com)
Lucious Boyd

Lucious Boyd
Lucious Boyd (s. 22. maaliskuuta 1959) on yhdysvaltalainen rikollinen. Hänet tuomittiin kuolemaan Dawnia Dacostan raiskaamisesta, kiduttamisesta ja murhaamisesta, joihin hän syyllistyi joulukuussa 1998. Hänen kuitenkin on epäilty olevan vastuussa jopa kymmenestä katoamisesta. Näiden epäselvien tapausten joukossa ovat muiden muassa kesäkuussa 1998 tapahtunut ylikonstaapelin tyttären, 19-vuotiaan Patrece Lashelle Alstonin katoaminen sekä 25-vuotiaan graafisen suunnittelija Danielle Zacotin katoaminen kauppareissulta helmikuisena iltana 1999.
Boyd oli jo ollut pidätettynä useaan otteeseen ennen Dacostan surmajuttua. Hänet vapautettiin syytteistä lokakuussa 1993 tapahtuneesta 31-vuotiaan Roderick Bullardin puukotuksesta, jossa hän katsoi toimineensa puolustaakseen itseään. Neljässä raiskaustapauksessa Boyd sai vapauttavan tuomion tai syytteistä luovuttiin.
5. joulukuuta 1998 tekemistään rikoksista 21. kesäkuuta 2002 tuomittu Boyd istuu Union Correctional Institutionissa (Florida). Hän kiistää kuitenkin kaiken.
Marcelino Iglesias Ricou

Marcelino Iglesias Ricou
Marcelino Iglesias Ricou (s. 16. huhtikuuta 1951 Bonansa, Espanja) on espanjalainen poliitikko. Hän on toiminut Aragonian aluehallituksen puheenjohtajana vuodesta 1999 lähtien vuoteen 2011 asti, ja edustaa sosialistista työväenpuoluetta. Aikaisemmin Iglesias on ollut Bonansan pormestari vuosina 1985–1997.
Marcelino Martínez

Marcelino Martínez Cao eli Marcelino (s. 29. huhtikuuta 1940 Ares, A Coruñan maakunta, Espanja) on espanjalainen entinen jalkapalloilija, pelipaikaltaan hyökkääjä.
Marcelino aloitti jalkapalloilun kotiseutunsa seuroissa Numancia de Aresissa, Galicia de Mugardosissa ja Racing de Ferrolissa. Espanjan korkeimmalla sarjatasolla Primera Divisiónissa hän edusti Real Zaragozaa vuosina 1959–1970. Hän voitti lempinimellä los Magníficos tunnetun joukkueen kanssa kahdesti Espanjan cupin (1964, 1966) ja kerran Messucupin (1964). Marcelino oli osa Zaragozan maineikasta hyökkäysviisikkoa Canarion, Lapetran, Santosin ja Villan ohella.
Marcelino pelasi myös 14 ottelua Espanjan maajoukkueessa, jonka kanssa hän otti osaa vuoden 1964 EM- ja vuoden 1966 MM-kilpailuihin. Hän teki ratkaisevan maalin Neuvostoliittoa vastaan vuoden 1964 loppuottelussa, jonka Espanja voitti maalein 2–1.
Marcelino Palentini

Marcelino Palentini
Marcelino Palentini (17. syyskuuta 1943 Caldogno – 18. syyskuuta 2011) oli Argentiinassa toiminut italialainen roomalaiskatolinen piispa. Hänet vihittiin dehoniaanien papiksi 27. kesäkuuta 1970 ja nimitettiin Jujuyn hiippakunnan johtoon 11. heinäkuuta 1995. Piispaksi vihkiminen seurasi 7. lokakuuta. Pääkonsekraattorina toimi Juan José Iriarte, jota avustivat Carmelo Juan Giaquinta ja Pedro María Olmedo Rivero.
Palentini kuoli 68-vuotiaana virassa.
Les Corts

Les Corts Barcelonan kartalla
Les Corts on yksi Barcelonan kaupungin kymmenestä hallintoalueesta. Sitä rajoittavat Sarrià-Sant Gervasin, Eixamplen ja Sants-Montjuïcin hallintoalueiden lisäksi L'Hospitalet de Llobregatin, Esplugues de Llobregatin ja Sant Just Desvernin kunnat.
82 588 asukkaallaan Les Corts oli vuoden 2005 väestönlaskennassa hallintoalueista pienin. Alueella onkin melko vähän asuinrakennuksia ja rakennukset ovat pääosin liikekiinteistöjä. Les Cortsissa on myös Barcelonan yliopiston ja Barcelonan teknillisen yliopiston kampukset. Lisäksi Euroopan suurin stadion, FC Barcelonan Camp Nou, sijaitsee Les Cortsin alueella.
Aiheesta muualla

Kuvia tai muita tiedostoja aiheesta Les Corts Wikimedia Commonsissa
Les Corts Barcelonan kaupunginhallituksen sivuilla (katalaaniksi)
Barcelonan hallintoalueet
Ciutat Vella
Eixample
Gràcia
Horta-Guinardó
Les Corts
Nou Barris
Sant Andreu
Sant Martí
Sants-Montjuïc
Sarrià-Sant Gervasi
Camp Nou
Madame Bovary (vuoden 1991 elokuva)

| Madame Bovary |
| --- | --- |

Ohjaaja:  Claude Chabrol
Käsikirjoittaja:  Claude Chabrol (sovitus)
Perustuu:  Gustave Flaubertin romaaniin Rouva Bovary (ransk. Madame Bovary, 1857)
Tuottaja:  Marin Karmitz
Säveltäjä:   Jean-Michel Bernard  Matthieu Chabrol  M. J. Coignard-Helison 
Kuvaaja:  Jean Rabier
Leikkaaja:  Monique Fardoulis
Pääosat:   Isabelle Huppert  Jean-François Balmer  Christophe Malavoy  Jean Yanne 
Valmistustiedot
Valmistusmaa:  Ranska
Tuotantoyhtiö:   MK2 Productions  CED Productions  FR3 Films Production 
Levittäjä:  PFA Films
Ensi-ilta:   1991-4-33. huhtikuuta 1991 (Ranska)  
Kesto:  143 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Madame Bovary (ransk. Madame Bovary) on vuonna 1991 ensi-iltansa saanut Claude Chabrolin ohjaama ranskalainen draamaelokuva, jonka pääosia näyttelevät Isabelle Huppert, Jean-François Balmer, Christophe Malavoy ja Jean Yanne. Elokuva perustuu Gustave Flaubertin romaaniin Rouva Bovary (ransk. Madame Bovary, 1857), jonka pohjalta Claude Chabrol sovitti elokuvan käsikirjoituksen. Elokuvan tuottajana oli Marin Karmitz.
Madame Bovary kilpaili vuoden 1991 Moskovan elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen Pyhän Yrjön saajaksi. Isabelle Huppertin roolisuoritus palkittiin Moskovan elokuvajuhlien parhaan naisnäyttelijän Hopeisella Pyhällä Yrjöllä. Elokuva oli ehdokkaana myös parhaan vieraskielisen elokuvan Golden Globen ja parhaan puvustuksen Oscarin saajaksi.
Juoni

Madame Bovary sijoittuu vuoden 1837 Ranskaan. Emma (Isabelle Huppert) on maalaistyttö ja tyytymätön karuun osaansa elämässä. Päättäneenä iskeä korkeamman elintason kultasuoneen, Emma viettelee varakkaan lääkärin Charles Bovaryn (Jean-François Balmer) ja menee tämän kanssa naimisiin. Nuoren Emma Bovaryn sosiaalinen status ja yhteiskuntaluokka parantuvat huomattavasti, mutta hän on kuitenkin yhä tyytymätön tyhjään elämäänsä. Aviomies ja porvariluokan arki tuntuvat hetken jälkeen ahdistavalta ja väkinäiseltä, joiden kuristusotetta eivät useat rakastajatkaan kykene helpottamaan.
Tuotanto

Madame Bovaryn kuvaukset alkoivat 3. syyskuuta 1990 ja päättyivät 23. marraskuuta 1990. Elokuvaa kuvattiin muun muassa Lyons-la-Forêtin kunnassa Euren departementissa Ranskassa. Elokuvan tuotantoyhtiöinä olivat MK2 Productions, CED Productions ja FR3 Films Production.
Julkaisu ja vastaanotto

Madame Bovary sai ensi-iltansa Ranskassa 3. huhtikuuta 1991 ja oli MK2 Diffusionin teatterilevittämä. Elokuva keräsi Ranskassa teatterikierroksensa aikana 1 292 151 katsojaa ja tuotti Yhdysvalloissa 1 942 423 dollarin lipputulot.
Rotten Tomatoes -sivuston mukaan 89% kriitikoista on antanut elokuvalle positiivisen arvosanan 6,7/10 keskiarvolla. Keräys perustuu yhdeksään arviointiin. 2 078 käyttäjästä 60% on antanut elokuvalle positiivisen arvosanan 3,3/5 keskiarvolla. Internet Movie Databasen 2 937 käyttäjää on antanut elokuvalle keskiarvon 6,7/10. Roger Ebert antoi elokuvalle kolme tähteä neljästä.
Madame Bovary julkaistiin Ranskassa DVD:lle ensi kerran 23. huhtikuuta 2000. Future Film julkaisi elokuvan Suomessa DVD:lle 20. elokuuta 2008.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Oscar | Paras puvustus | Corinne Jorry | Ehdokkuus |
| Golden Globe | Paras vieraskielinen elokuva | Madame Bovary | Ehdokkuus |
| Moskovan elokuvajuhlien Hopeinen Pyhä Yrjö | Paras naisnäyttelijä | Isabelle Huppert | Voitto |
| Moskovan elokuvajuhlien Kultainen Pyhä Yrjö | Paras elokuva | Claude Chabrol | Ehdokkuus |
Aiheesta muualla

Madame Bovary Internet Movie Databasessa (englanniksi)
Madame Bovary Elonet.
Madame Bovary AllMoviessa. (englanniksi)
Madame Bovary AlloCinéssä (ranskaksi)
Madame Bovary UniFrancessa (ranskaksi)
Madame Bovary Rotten Tomatoes -sivustolla (englanniksi)
Ludwig-Maximilians-Universität München

| Ludwig-Maximilians-Universität München |
| --- | --- |
  

 lat. Universitas Ludovico-Maximilianea Monacensis 
Perustettu:  1472
Rahoitus:  488,6 milj. euroa
Rehtori:  Bernd Huber
Henkilökunta:  5 958
Opiskelijoita:  48 938
Sijainti:  München, Baijeri, Saksa 
Sivusto:  https://www.lmu.de/
Ludwig-Maximilians-Universität München on yliopisto, joka sijaitsee Münchenissä Saksassa. Lähes 49 000 opiskelijallaan se on Saksan suurin yliopisto. Yliopisto on perustettu vuonna 1472, mutta se on ollut nykyisessä muodossa ja nimellään vuodesta 1826 lähtien. Yliopisto menestyi Saksan yliopistoista parhaiten kansainvälisessä yliopistojen välisessä Shanghai-vertailussa vuonna 2006.  Vuoden 2012 Shanghai-vertailussa Münchenin yliopisto sijoittui 60. sijalle maailmassa. Saksalaisista yliopistoista tätä korkeamman sijan sai vain Münchenin teknillinen yliopisto 53. sijallaan.
Yliopiston rehtorina on vuodesta 2002 toiminut kansantaloustieteilijä Bernd Huber.
Yliopiston päärakennus
Yliopiston sinetti
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston sivut
Marcel Grossmann

| Marcel Grossmann |
| --- | --- |
 Marcel Grossmann
Henkilötiedot
Syntynyt: 9. huhtikuuta 1878 Budapest, Unkari
Kuollut: 7. syyskuuta 1936 (58 vuotta) Zürich, Sveitsi
Koulutus ja ura
Väitöstyön ohjaaja:  Wilhelm Fiedler ja Adolf Weiler
Instituutti:  ETH Zürich
Oppilaat:  Karl Dändliker, Emil Leutenegger, Ernst Mettler, Herbert Jobin ja Karl Merz
Tutkimusalue:  Geometria
Marcel Grossmann (9. huhtikuuta 1878 – 7. syyskuuta 1936) oli Albert Einsteinin hyvä ystävä ja luokkatoveri. Hän oli ETH Zürichin matematiikan professorina, erikoistuen deskriptiiviseen geometriaan.
Grossmann innosti Einsteinia epäeuklidiseen geometriaan, joka oli tärkeä askel kohti suhteellisuusteorian kehitystä. Grossmann oli yhdessä Einsteinin kanssa luokkansa parhaimpia ja Grossmann antoi Einsteinille omat muistiinpanonsa kopioitaviksi, koska Einstein itse ei käynyt luennoilla.
Les Cunningham Award

Les Cunningham Award jaetaan vuosittain jääkiekkosarja AHL:n runkosarjan arvokkaimmalle pelaajalle. Palkintoa on jaettu kaudesta 1947-1948 lähtien. Palkinto on nimetty kolminkertaisen Calder Cup-voittajan ja viisi kertaa AHL:n tähdistökentälliseen valitun Les Cunninghamin mukaan. Hän oli ennen eläköitymistään AHL:n kaikkien aikojen pistepörssin ensimmäisellä sijalla, mutta sittemmin hänen pistemääränsä on ohitettu. Useimmin palkinnon ovat voittaneet Johnny Bower ja Fred Glover, molemmat kolmesti.
Marcel Hansen

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
Marcel Hansen oli belgialainen voimistelija ja olympiamitalisti. Hän osallistui Antwerpenin vuoden 1920 kesäolympialaisiin. Siellä hän oli mukana kilpailemassa ruotsalaisen järjestelmän voimistelussa, jossa hän sai joukkueineen pronssia.
Leppäslampi (Ikaalinen)

| Leppäslampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°55′41″N, 23°05′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Leppäjärveen 
Järvinumero:  35.571.1.009
Mittaustietoja
Pinnankorkeus:  100,5 m 
Rantaviiva:  1,124 km 
Pinta-ala:  0,06849 km² 
Suurin syvyys:  1 m 
 fiLeppäslampi 
Leppäslampi  on Pirkanmaalla Ikaalisissa Varessalmessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Leppäslampi on osa Poltinjoen-Leppäsjärven aluetta.
Maantietoa

Lammen pituus on 500 metriä, leveys 200 metriä ja sen pinta-ala on 6,8 hehtaaria. Se sijaitsee Leppäsjärven rannasta 70 metrin etäisyydellä järvien välisen harjun toisella puolella. Järvien vedenpinnan korkeusero on 30 senttimetriä, vaikka laskuoja on vain 70 metriä pitkä. Lampeen laskee yksi lyhyt pelto-oja ja ojitetulta suolta laskeva metsäoja. Itäranta on harjun rinnettä ja länsiranta peltomaata. Rantaviivaa myöten, joka on 1,1 kilometriä pitkä, lampea kiertää kapea avosuon vyöhyke. Lampi on autio, mutta harjun päällä kulkee yhdystie 13275.
Vedenlaatu

Järven vedenlaatua on tutkittu ainakin kerran tammikuussa 1994. Mittauksessa happea oli vedessä 0 mg/l eli lampi oli hapeton. Hapettomuus liuottaa pohjasta ravinteita veteen. Kokonaistypen pitoisuus oli vedessä 1700 μg/l (mikrogrammaa litrassa). Kokonaisfosfori oli vastaavasti 48 μg/l. Veden happamuustaso eli pH oli 6,5. Pinnalla veden näkösyvyys on 0,5 metriä. Sameusluku oli 4,7 FNU. Matalassa lammessa ei kierrä vesi, jolloin happi loppuu ja veden ravinnepitoisuudet kohoavat suuriksi.
Historiaa

Leppäsjärveä laskettiin vuoden 1879 jälkeen ja jos vedenpinta aleni tuolloin yli 30 senttimetriä, laski myös Leppäslammen vedenpinta. Tähän viittaa myös lammen soistuneet rannat, jollainen syntyy helposti järvenlaskun jälkeen järvien rannoille.
Korisliiga-kausi 2012–2013

Korisliiga-kausi 2012–2013 oli 73. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähtivät Forssan Koripojat sekä Korikobrat. Hallitseva mestari oli Nilan Bisons, joka myös uusi mestaruutensa.
Liigajoukkueista Tampereen Pyrintö ja Joensuun Kataja kilpailivat kauden aikana myös Eurochallengessa.
Pallokiista

Korisliigassa oli helmikuussa 2013 tarkoitus siirtyä käyttämään pelipalloina ”älypalloja”, jotka sisältävät mitta-anturin pelitapahtumien analysointia varten. Uusien pallojen käyttäytymistä kritisoitiin muun muassa joidenkin liigavalmentajien ja -pelaajien taholta, ja Suomen Koripalloliitto lykkäsi pakollista uusiin palloihin siirtymistä. Älypallojen vapaaehtoinen käyttö oli jonkin aikaa kuitenkin mahdollista ottelukohtaisesti seurojen näin sovittua. 12. maaliskuuta pidetyssä kokouksessa Korisliigan seurat päättivät siirtyä älypallojen käyttöön kokouksen jälkeisen päivän otteluista lähtien. Joensuun Katajan otteluissa älypalloja ei käytetty ennen seuran putoamista EuroChallengesta.
Runkosarja > Sarjataulukko

|  #  |  Joukkue  |  O |  V  |  H |  K+ |  K- |  KE |  P |
| --- | --- | --- | --- | --- | --- | --- | --- | --- |
| 1 | Nilan Bisons  | 44 |  35  |  9   |  3974  |  3419  | +555 | 70 |
| 2 | Joensuun Kataja  | 44 |  35  |  9   |  3897  |  3353  | +544 | 70 |
| 3 | KTP-Basket  | 44 |  32  |  12  |  3927  |  3505  | +422 | 64 |
| 4 | Tampereen Pyrintö  | 44 |  31  |  13  |  3902  |  3419  | +483 | 62 |
| 5 | Kauhajoen Karhu  | 44 |  27  |  17  |  3757  |  3596  | +161 | 54 |
| 6 | Kouvot  | 44 |  22  |  22  |  3456  |  3622  | -166 | 44 |
| 7 | Lappeenrannan NMKY  | 44 |  17  |  27  |  3535  |  3782  | -247 | 34 |
| 8 | Salon Vilpas  | 44 |  14  |  30  |  3418  |  3534  | -116 | 28 |
| 9 | UU-Korihait  | 44 |  13  |  31  |  3420  |  3803  | -383 | 26 |
| 10 | Korikobrat  | 44 |  13  |  31  |  3634  |  3882  | -248 | 26 |
| 11 | Namika Lahti  | 44 |  13  |  31  |  3299  |  3764  | -465 | 26 |
| 12 | Forssan Koripojat  | 44 |  12  |  32  |  3532  |  4072  | -540 | 24 |
Runkosarja > Pelaajien tilastot > Pisteet

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. |  Martin Zeno | Nilan Bisons | 44 | 22,48 |
| 2. |  Jason Conley | Lappeenrannan NMKY | 40 | 22,48 |
| 3. |  Matthew Gibson | Lappeenrannan NMKY | 39 | 20,64 |
| 4. | / Gilberto Clavell | Kouvot | 41 | 20,49 |
| 5. |  Samuel Haanpää | Korikobrat | 43 | 19,37 |
Runkosarja > Pelaajien tilastot > Levypallot

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. |  Antone Robinson | Korihait | 24 | 10,50 |
| 2. |  Jason Conley | Lappeenrannan NMKY | 40 | 9,80 |
| 3. |  Ryan McDade | Nilan Bisons | 44 | 9,70 |
| 4. |  Tremaine Ford | Kauhajoen Karhu | 32 | 9,47 |
| 5. |  Andrais Thornton | Forssan Koripojat | 43 | 9,16 |
Runkosarja > Pelaajien tilastot > Koriin johtaneet syötöt

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. |  Damon Williams | Tampereen Pyrintö | 43 | 6,72 |
| 2. |  Dominique Coleman | Korikobrat | 33 | 5,91 |
| 3. |  Jeb Ivey | Nilan Bisons | 44 | 5,66 |
| 4. |  Matthew Gibson | Lappeenrannan NMKY | 39 | 5,36 |
| 5. |  Antto Nikkarinen | Kouvot | 41 | 4,93 |
Runkosarja > Pelaajien tilastot > Tehoindeksi

Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, jonka jälkeen tuloksesta vähennetään ohiheittojen ja pallonmenetysten määrä.
| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. |  Jason Conley | Lappeenrannan NMKY | 40 | 23,90 |
| 2. |  Martin Zeno | Nilan Bisons | 44 | 22,68 |
| 3. |  LaMonte Ulmer | Tampereen Pyrintö | 43 | 20,84 |
| 4. |  Matthew Gibson | Lappeenrannan NMKY | 39 | 20,51 |
| 5. | / Gilberto Clavell | Kouvot | 41 | 20,27 |
Runkosarja > Pelaajien tilastot > Muiden kategorioiden tilastoykköset

| Kategoria | Pelaaja | Joukkue | Ottelut | Tilastotulos |
| --- | --- | --- | --- | --- |
| Pallonriistot/ottelu |  Jermaine Flowers | Joensuun Kataja | 37 | 2,65 |
| Koriinheiton torjunnat/ottelu |  Sefton Barrett | KTP-Basket | 35 | 1,34 |
| Vapaaheittoprosentti |  Jeb Ivey | Nilan Bisons | 44 | 90,52 % |
| 2 pisteen heittoprosentti |  Tremaine Ford | Kauhajoen Karhu | 32 | 62,80 % |
| 3 pisteen heittoprosentti |  Antti Kanervo | Joensuun Kataja | 37 | 51,27 % |
| Peliminuutit/ottelu |  Matthew Gibson | Lappeenrannan NMKY | 39 | 37:30 |
Runkosarja > Kuukauden pelaajat

| Kuukausi | Pelaaja | Seura |  |
| --- | --- | --- | --- |
| Lokakuu |  Damon Williams | Tampereen Pyrintö |  |
| Marraskuu |  Matt Gibson | Lappeenrannan NMKY |  |
| Joulukuu |  Martin Zeno | Nilan Bisons |  |
| Tammikuu |  Jermaine Flowers | Joensuun Kataja |  |
| Helmikuu |  Sefton Barrett | KTP-Basket |  |
| Maaliskuu |  Emmanuel Holloway | Namika Lahti |  |
Runkosarja > Ennätyksiä ja merkkipaaluja

Tampereen Pyrinnön Damon Williams siirtyi sarjan kaikkien aikojen tripla-tuplatilaston kärkeen ohi Faisal Abrahamin ja nousi Mikko Koskisen ohi Pyrinnön kaikkien aikojen eniten pisteitä tehneeksi pelaajaksi. Petri Virtanen ylitti historian ensimmäisenä pelaajana 1500 koriin johtaneen syötön rajan, ja teki Kari-Pekka Klingan jälkeen historian toisena pelaajana tuhat onnistunutta kolmen pisteen koria.
Martin Zeno antoi tammikuussa ottelussa Korikobria vastaan 16 syöttöä, mikä oli suurin yksittäisen ottelun syöttölukema sitten vuoden 2004. Salon Vilpas teki Loimaata vastaan pääsarjahistorian pienimmän pistemäärän (2) yhdellä neljänneksellä.
Lappeenrannan NMKY teki 11. huhtikuuta 2013 käydyssä ottelussa Pyrintöä vastaan vain 40 pistettä, mikä oli miesten pääsarjan alhaisin pistemäärä vuodesta 2000 käytössä olleen 24 sekunnin hyökkäysaikana. Vuosina 1957–2000 käytössä olleen 30 sekunnin hyökkäysajan aikana alhaisin pistemäärä oli 29 pistettä.